Ο ρόλος της Συναισθηματικής Νοημοσύνης των εκπαιδευτικών στις διαπροσωπικές σχέσεις με τους μαθητές και στη διαμόρφωση του κλίματος της τάξης.
Creators: name: Πέτσος, Κυριάκος Ευαγγέλου
Publisher: name: Aristotle University of Thessaloniki
Year: 2011
Subjects: Συναισθηματική νοημοσύνη
Διαπροσωπικές σχέσεις
Καθηγητές
Μαθητές
Κλίμα τάξης
Emotional intelligence
Interpersonal relationships
Teachers
Students
Classroom climate

description: Το ενδιαφέρον της εκπαιδευτικής επιστημονικής κοινότητας για το ρόλο της συναισθηματικής νοημοσύνης στην ανθρώπινη απόδοση παρουσιάζεται έντονο τα τελευταία χρόνια. Κατά την διάρκεια της διδασκαλίας, πληθώρα συναισθημάτων δημιουργούνται στην αίθουσα τη στιγμή που ο εκπαιδευτικός καλείται να αναπτύξει αποτελεσματικές στρατηγικές διδασκαλίας. Η παρούσα έρευνα σχεδιάστηκε για να μελετήσει την επίδραση που έχουν οι συναισθηματικές ικανότητες των εκπαιδευτικών στην ανάπτυξη των διαπροσωπικών σχέσεων με τους μαθητές τους και τη διαμόρφωση του κλίματος της τάξης. Στην έρευνα συμμετείχαν 38 καθηγητές Φυσικής Αγωγής Δευτεροβάθμιας Εκπαίδευσης και 723 μαθητές Γυμνασίου. Τα ερωτηματολόγια που χρησιμοποιήθηκαν είναι: α) Το Wong Law Emotional Intelligence Scale (WLEIS, Wong και Law, 2002; μετάφραση στα ελληνικά Kafetsios και Zampetakis, 2008) βασισμένο στις τέσσερις διαστάσεις του μοντέλου των Mayer και Salovey (1997), με το οποίο αξιολογήθηκε η συναισθηματική νοημοσύνη των εκπαιδευτικών, β) Το Questionnaire on Teacher Interaction (QΤΙ, Wubbels, Cre´ton και Hooymayers, 1985 ; μετάφραση στα ελληνικά Kiriakides, 2005) με το οποίο αξιολογήθηκε η ποιότητα των διαπροσωπικών σχέσεων καθηγητών - μαθητών, γ) η ¨κλίμακα μέτρησης περιβάλλοντος τάξης¨ (CES, Moos και Trickett, 1974 – μετάφραση στα ελληνικά Ματσαγγούρας, 2003) με την οποία αξιολογήθηκε το ‘ψυχολογικό’ κλίμα του μαθήματος της Φυσικής Αγωγής. Στην εξέταση των υποθέσεων εφαρμόστηκε περιγραφική και επαγωγική στατιστική. Η στατιστική ανάλυση των δεδομένων έδειξε ότι: α) τα ερωτηματολόγια που χρησιμοποιήθηκαν ήταν έγκυρα και αξιόπιστα, β) οι ικανότητες της συναισθηματικής νοημοσύνης εν μέρει επιδρούν σε συγκεκριμένες συμπεριφορές που παρουσιάζουν οι καθηγητές στην αλληλεπίδραση με τους μαθητές τους, γ) οι συμπεριφορές των καθηγητών είναι προβλεπτικός παράγοντας στην ποιότητα του ‘ψυχολογικού’ κλίματος στο μάθημα. Τα ευρήματα αυτά αναμένεται να επηρεάσουν τον τρόπο αντιμετώπισης του διδακτικού έργο των καθηγητών, αναδεικνύοντας δεξιότητες που θα τους επιτρέψουν να γίνουν περισσότερο συναισθηματικά επαρκείς και πιο αποτελεσματικοί στη διδασκαλία τους.
description: In the last years, there is an increased interest of the educational scientific community for the role of emotional intelligence in human behaviour as it pertains in classroom teaching. For teachers, the request to develop effective teaching practices in the classroom create a variety of emotions regarding their abilities to develop those strategies. The present study investigated the correlations among teachers’ emotional abilities, teacher - student interpersonal behaviour and classroom climate. Participants were 38 teachers of Physical Education who completed the Wong Law Emotional Intelligence Scale (WLEIS, Wong &amp; Law, 2002) and 723 high school students who completed the Questionnaire on Teacher Interaction (QΤΙ, Wubbels, Cre´ton &amp; Hooymayers, 1985) and a modified version of the Classroom Environment Scale (CES, Moos &amp; Trickett, 1974). The Questionnaires were tested to be valid and reliable. The study showed that: a) abilities of emotional intelligence affect teachers interpersonal behaviour b) teacher - student interpersonal behaviour is a major mediator of classroom climate. The findings of the study reveal that teachers emotional intelligence and interpersonal behaviour can play an important role in effective teaching and indicate that it is not only the actions/behaviors taken by teachers that are important, but the underlying attitude behind the actions that has the greatest influence on effective teaching.